  Майя Бывальцева Можгаысь но Эграысь ёрос эмъюртъёсын Пыктосъёсын висисьёслы амбулатори юрттэт сётонъя центръёс усьтӥзы. Со сярысь элькунысь тазалыкез утёнъя министерстволэн пресс-службаез ивортэ. Отын Можга, Алнаш, Грак, Кизнер, Эгра, Дэбес, Красногорск, Кез ёросъёсын улӥсьёс юрттэт басьтозы. Центръёсы вань кулэ эм тӥрлык басьтӥзы. «Тазалыкез утён» йӧскалык ӵектос улсын шуркынмон пумозь эшшо вить сыӵе Центръёс усьтыны чакламын Центръёсты кылдытонлэн валтӥсь ужпумез – пыктос висёнъёсты шараяны луонлыкъёсты будэтон. Со сяна, отын химиотерапия ортчытъялозы. Федерал ӵектос улсын Удмуртиын амбулаториосын юрттэт сётонъя туала куронъёслы тупась центръёс усьтӥсько, дышетонъя выль программаос кылдытӥсько, тодонлыкъёсты будэтонъя сӧзнэт паськытатэмын луоз, онкологиын выль дышетон программаосты пыӵатон понна IT-разработкаос кутӥськозы, тӥрлык басьтӥське. Вань сӧзнэт огазе ужалоз, со югдурез оглом адӟыны но сое дыраз тупатыны луонлык сётоз Александр Бречалов, Удмуртилэн тӧроезРосси азьмуртлэн «куартолэзь» косэтэз (указ) тазалыкез утён азе чутрак куронъёс пуктӥз: пыктосъёслэсь кулӥсь адямиослэсь лыдзэс 100 сюрс улӥсьлы 185 учырозь кулэстыны, висёнэз алон понна калыкез эскеронъёсты 40 процентысь 70 процентозь вуттыны. Со юрттэтлэсь ӟечлыксэ но сое басьтыны луонлыкез будэтыса гинэ пӧрмоз.  Тодэ вайытом, «Тазалыкез утён» йӧскалык ӵектосъя Удмуртие куать маммографъёс вуизы. Тегъёс: Тазалык Можга Эгра Удмуртия тазалыкезутён Россилэназьмуртэз пыктос  